cyanic-selkie/wikianc huggingface dataset:
Panssarivarikko
Varikon historiaa
Puolustusvoimien vuoden 1952 organisaatiouudistuksen jälkeen Teknillinen Varikko vastasi panssarivaunujen korjaustoiminnasta. Pääesikunta laati vuoden 1960 keväällä suunnitelman varikkojen kehittämisestä. Panssarikalustoa on varastoitu Asevarikko 5:een ainakin vuodesta 1961 alkaen. Panssarivaunujen varastointiin liittyen ainakin panssarikaluston varastoonpano- ja -vuosihuollot on käynnistetty samaan aikaan. Panssarikalusto huollettiin vuoteen 1966 asti Leijonapatsaan lähellä sijainneessa korjaamossa. Pikku-Parolan peltikaarihalli n:o 119 valmistui vuonna 1967. Halli 119 toimi panssarivaunujen korjaustilana noin 15 vuoden ajan.
Puolustusministeriön rationalisointiosasto suoritti 27. lokakuuta 1963 - 30. elokuuta 1964 pääesikunnan aseosaston ja asevarikoiden kanssa asevarikkojen yleistutkimuksen. Yleistutkimuksen mukaan Tekninen Varikko tuli lakkauttaa ja sen panssarivarikko-osasto tuli liittää Asevarikko 5:n osaksi. Edellä esitetty liitos ei kuitenkaan toteutunut. Valtion tilintarkastajat esittivät edelleen Teknillisen Varikon lakkauttamista vuoden 1973 lopussa varikkoalueen vuokra-ajan päättyessä. Vuonna 1969 Teknisen Varikon panssarivaunuvarikko-osasto määrättiin siirtymään kokonaisuudesaan Nokialle Kuljetusvarikkoon. Teknillisen Varikon panssarivarikko-osaston toiminta Seppälänkankaalla päättyi kokonaisuudessaan vuoden 1973 syyskuussa. Asevarikko 5 sai vuonna 1982 käyttöönsä panssarivaunujen uudet Ilveskallion kunnossapitotilat. Uudet luolaan sijoitetut kunnossapitotilat mahdollistivat nykyaikaisen, Panssariprikaatin tarpeiden mukaisen ja jatkuvasti kehittyvän panssarikaluston kunnossapidon.
Panssarivarikko lakkautettiin 31. joulukuuta 2008. Panssarivarikon tuotanto-osasto jatkoi toimintaa Millog Oy:n Hämeenlinnan Ilveskallion toimipisteenä. Panssarivarikon Hämeenlinnassa sijainnut materiaaliosasto liitettiin 1. tammikuuta 2009 perustetun Länsi-Suomen huoltorykmentin varasto-osaston osaksi.
Siikakankaan varikko-osasto
Panssarivarikkoon kuului 1. tammikuuta 1993 alkaen myös Ruovedellä sijainnut aikaisemmin Kuljetusvälinevarikon osana toiminut Siikakankaan varikko-osasto (SiikVko-os/PsV). Siikakankaan varikko-osaston panssarikaluston korjauksesta ja huollosta vastanneet osat siirrettiin 1. tammikuuta 2009 alkaen Millog Oy:lle. Siikankankaan panssarikaluston varastoinnista vastanneet osat liitettiin 1. tammikuuta 2009 perustetun Länsi-Suomen Huoltorykmentin varasto-osastoon Siikakankaan varasto -nimisenä.
Perinteet ja heraldiikka
Varikon kunniamarssi on Yrjö Jylhän kirjoittama ja Tauno Marttisen myöhemmin säveltämä Panssarimarssi.
Panssarivarikon joukko-osastotunnukseen kuuluu panssarijoukkojen tunnus, jonka alla on varikkoa osoittava V-kirjain.
Pieni punainen
Pieni punainen on Jouko Aaltosen ohjaama suomalainen dokumenttielokuva, joka on julkaistu vuonna 2020. Elokuva kertoo Suomen maolaisesta liikkeestä.
Jäänmurtaja Kontio
thumb|250px|Kontio [[Turun Korjaustelakka|Turun Korjaustelakalla Naantalissa varusteltavana öljyntorjuntakykyiseksi.]] Kontio ja sen sisaralus Otso ovat suomalaisia jäänmurtajia, joilla korvattiin kolme Karhu-luokan alusta: Karhu, Murtaja ja Sampo. Kontio tai Otso lähetetään yleensä ensimmäisenä Perämerelle, kun jäät alkavat talven tullessa haitata merenkulkua.
Koneisto
Murtajan koneisto on samanlainen kuin jäänmurtaja Otsossa.
Aluksen vaiheita
Kontio kastettiin ja luovutettiin merenkulkuhallitukselle Wärtsilän Meriteollisuus Oy:n Helsingin telakalla. Murtajan kastoi ulkomaankauppaministeri Jermu Laine.
Vuonna 2002 Kontioon asennettiin Eutelsat VSAT -satelliittiviestintäjärjestelmä ja Selesmar X-band -tutka.
Euroopan meriturvallisuusvirasto (EMSA) rahtasi 2010 Kontion pohjoiselle Itämerelle öljyntorjuntavalmiuteen. Palvelusopimuksen kesto on kolme vuotta ja siihen sisältyy mahdollisuus kolmen vuoden jatkokauteen. Sopimuksen arvo on neljä miljoonaa euroa. Kontion sovittiin olevan valmiina öljyntorjuntatehtäviin kesä-heinäkuussa 2010. Murtajan tulee olla 24 tunnin lähtövalmiudessa ympärivuotisesti. Sopimus kohentaa merkittävästi Suomen rannikon öljyntorjuntavalmiutta, sillä Kontio pystyy toimimaan kaikissa jääoloissa. Sopimus on historiallinen. Ensimmäistä kertaa suomalaiselle perinteiselle jäänmurtajalle löydettiin työtä jäänmurtokauden ulkopuolella. Aiemmin ympärivuotisesti ovat työskennelleet vain monitoimimurtajat.
Öljyntorjuntavarustus ja muutostyöt keinuntatankkeihin tehdään Naantalissa Turun Korjaustelakalla ja työt ja varusteet maksaa EMSA. Kontiosta tulee 2 000 kuution keräyskapasiteetillaan suurin öljyntorjunta-alus pohjoisella Itämerellä. Kontio pystyy myös öljynkeräykseen jää-olosuhteissa. Öljyntorjuntalaitteet toimittaa suomalainen Lamor.
EMSA:n ja Kontion välistä sopimusta öljyntorjunnasta jatkettiin kolmivuotisella optio -kaudella keväällä 2013.
Matruusi meressä
Kontion miehistö pelasti 4. helmikuuta 1998 Nesteen säiliöalus Suulasta mereen luiskahtaneen matruusin. Onnettomuus tapahtui yöllä Loviisan edustalla Orrengrundin pohjoispuolella.
Lahtelainen 41-vuotias matruusi oli kello 00.40 kiinnittämässä luotsitikkaita, kun hän nykäisi kiinnijäätyneestä köydestä saadakseen sen irti. Köyden irrotessa matruusi luiskahti laidan yli mereen. Vain pintanaarmuja saanut matruusi kömpi vedestä puolittain pienen jäälautan varaan ja katseli kun Suula katosi pimeyteen.
Kotkaan matkalla olleen kappaletavaralaiva Claran filippiiniläinen laivamies sattui olemaan kannella ja hän kuuli pimeydestä avunhuutoja. Laivamiehen hälytyksen jälkeen Clara kysyi radiolla Suulalta puuttuuko sieltä ketään. Kadonnutta matruusia alkoi etsiä lähellä ollut luotsikutterikin, mutta matalasta aluksesta oli vaikea nähdä kauaksi jäälohkareiden väleihin.
Radioliikenne kuultiin myös Kontiolla, joka oli kolmen kilometrin päässä onnettomuuspaikalta. Kontion sillalle hälytettiin lisää väkeä tähystämään, sillä vilkkaasti liikennöidyn väylän ränni on leveä alue, jossa on jäälauttoja ja sohjoa. Kontion 20 metrin korkeudella olevalta sillalta oli helpompi havainnoida merta neljän valonheittimen loisteessa. Perämies näkikin kiikarillaan jotain harmaata, joka näytti liikkuvan. Lähempää näkyi matruusin pää ja kaksi kättä.
Puolittain vedessä 20–30 minuuttia kellunut kohmeinen matruusi nostettiin merestä murtajan keulanosturilla ja murtajalla ollut merivartioston helikopteri kuljetti hänet Meilahden sairaalaan.
Seikkailustaan naarmuilla selvinneellä matruusilla oli paljon onnea matkassaan: paitsi että hänen avunhuutonsa kuultiin, oli hänen onnensa, että iltainen lumisade oli lakannut, sillä lumisateessa hänen löytämisensä olisi ollut paljon vaikeampaa.
Kontion öljyntorjuntavarustus
Kontion öljyntorjuntavarustus koostuu kolmesta erillisestä järjestelmästä: jäykistä keräyskäsistä (rigid sweeping arms), 500 metriä pitkästä, täytettävästä avomeripuomista (heavy duty offshore boom) ja sen kanssa käytettävästä kauko-ohjattavasta robottiskimmeristä sekä kolmanneksi nimenomaan jääolosuhteisiin suunnitellusta skimmeristä. Myös toista skimmeriä voidaan käyttää jäissä. Öljyntorjuntavarusteet ovat omavoimaisia, niiden käyttövoima tulee kahdesta hydraulikoneikosta.
Always On My Mind (Adelénin kappale)
Always On My Mind on norjalaisartisti Adelénin kappale. Sen julkaisi Sony Music Entertainment Norway artistin kolmantena singlenä 14. maaliskuuta 2014. Kyseisellä kappaleella artisti on ottanut erilaisen tyylisuunnan, luopumalla espanjalaisia vaikutteita omaavasta musiikista sekä siirtymällä kypsempään popmusiikkiin, joka sisältää viittauksia myös rockista. Kappaleelle on tehty myös musiikkivideo, joka julkaistiin videopalvelu YouTubessa singlen julkaisupäivänä. Kappaleen toistaiseksi ainoa tiedetty listasijoitus on Suomen virallisen radiolistan 50. sija.
Kappaleet
Digitaalinen lataus
Ensimmäinen Kongon sota
Ensimmäinen Kongon sota oli Zairessa (myöhemmin Kongon demokraattinen tasavalta) vuosina 1996−1997 käyty sota, jossa Laurent-Désiré Kabilan johtama, Ugandan ja Ruandan tukema liittoutuma syrjäytti Mobutu Sese Sekon hallinnon.
Kongon itäosiin oli sisällissodan jälkeen paennut Ruandan kansanmurhan toteuttaneita, muun muassa Interahamwe-järjestöön kuuluneita äärihututaistelijoita. Taistelijat käyttivät pakolaisleirejä Ruandaan suorittamiensa hyökkäysten tukikohtina. Lokakuussa Ruandan armeijan joukot hyökkäsivät Zaireen Laurent-Désiré Kabilan johtaman liittoutuman (Alliance des Forces Democratiques pour la Liberation du Congo-Zaire) osana. Ruandan ja Ugandan tukeman liittoutuman tarkoituksena oli Zairen presidentin Mobutu Sese Sekon syrjäyttäminen. Toukokuussa 1997 pidettyjen rauhanneuvottelujen epäonnistuttua Mobutu pakeni maasta ja Kabilan joukot valloittivat Kinshasan 17. toukokuuta 1997. Kabila julistautui maan presidentiksi. Hän nimesi maan pian uudelleen Kongon demokraattiseksi tasavallaksi. Ruandan armeijan joukot jatkoivat yhteistyötään uudelleen nimetyn Kongon armeijan (Forces Armees Congolaises) kanssa.
Vanha valtiopäivätalo (Tukholma)
Rakennuksen vanhimmat osat ovat osa keskiaikaista Tukholman fransiskaaniluostaria. Se muutettiin valtiopäivärakennukseksi arkkitehti Johan Fredrik Åbomin suunnitelmien mukaan vuosina 1856–1866, ja sai samalla nykyisen ulkonäkönsä. Vuosina 1908–1911 valmistui rakennuksen merinäkymäpuolelle lisärakennus, jonka suunnitteli arkkitehti Aron Johansson. Vanhassa valtiopäivätalossa toimii nykyään Tukholman kamarioikeus.
Lähteet
59.32397°N, 18.06511°W
Muhammad Arshad Farooq
Muhammad Arshad Farooq (s. noin 1963 Faisalabad, Pakistan) on Suomessa 1990-luvun alusta asunut pakistanilaissyntyinen tulkki, kääntäjä ja sosiaaliohjaaja. Hän on kääntänyt suomenkielistä kirjallisuutta urduksi. Hän on valmistunut sosiaalityön maisteriksi Pakistanissa Punjabin yliopistosta ja sosionomiksi Suomessa.
Farooq on aloittanut Kalevalan kääntämisen. Lisäksi hänellä on tekeillä lastenkirjakäännöksiä. Aiemmin hän on kääntänyt muun muassa Facts About Finland 1993 -tietoteoksen ja Ilkka Taipaleen toimittaman Sata sosiaalista innovaatiota Suomesta.
Herbert Samuel
Samuel kasvoi ortodoksijuutalaisessa kodissa. Hän oli ensimmäinen juutalainen Ison-Britannian kabinetin jäsen, joka ei ollut kääntynyt kristinuskoon.
Ylilehtori
Ylilehtori on Suomessa tasavallan presidentin myöntämä arvonimi, joka on myönnetty vain yhden kerran (vuonna 1957) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.
Pernilla Karlsson
Pernilla Karlsson (s. 11. kesäkuuta 1990 ) on suomenruotsalainen, Siuntiosta kotoisin oleva laulaja, joka voitti Yleisradion ensimmäistä kertaa järjestämän Uuden Musiikin Kilpailun 25. helmikuuta 2012. Näin ollen hän edusti Suomea vuoden 2012 Eurovision laulukilpailussa kappaleella ”När jag blundar”. Hän ei kuitenkaan päässyt jatkoon ensimmäisestä semifinaalista. Edustuskappaleen on säveltänyt ja sanoittanut hänen veljensä Jonas Karlsson alun perin heidän äitinsä 50-vuotisjuhlia varten.
Karlsson on SM-sarjatason käsipalloilija, joka on pelannut pitkään Sjundeå IF:ssä. Kauden 2012–2013 hän pelasi helsinkiläisseura Dickenissä.
Watoosh!
Watoosh! on kanadalaisen rockyhtyeen Billy Talentin vuonna 1998 itsenäisesti julkaistu debyyttialbumi. Levyn julkaisun aikaan yhtyeen nimi oli vielä Pezz. Atlantic Records uudelleenjulkaisi albumin vuonna 2005. Watoosh!in musiikki on indie rockia ja pop-punkia.
Suomi-marssi
Suomi-marssi (, "Marssi Pietarista") on suomalainen sotilasmarssi. Sen sävelsi Suomen kaartin soittokunnan vääpeli Erik Wilhelm Eriksson vuonna 1837. Kaartin pataljoona käyttää sitä edelleen paraatimarssinaan. Kappaleen alkuperäistä versiota ei ole toistaiseksi löydetty, ja se tunnetaan vain sovituksina.
Suomi-marssin alkuperästä on esitetty muitakin tulkintoja. Vaihtoehtoisten tulkintojen mukaan se on voitu muokata marssiksi Saksassa sävelletystä galopista. Toisen tulkinnan mukaan melodia oli tunnettu jo 1700-luvulla.
Kappale kuuluu edelleen myös Saksan Bundeswehrin kunniamarssiluetteloon nimellä Marsch aus Petersburg.
Marssia ei tule sekoittaa Herms Nielin säveltämään Suomi marssii -lauluun (saks. Matrosenlied, alkusanat "Wir fahren gegen Engelland").
Malakan lippu
Malakan lippu on Malesian Malakan osavaltion tunnus. Lipun värit ja kuviot on kopioitu Malesian lipusta. Malesian lipusta poiketen Malakan lipussa on vain yksi punainen ja yksi valkoinen raita ja tähti on viisisakarainen.
Vatsapaidan säkki
Vatsapaidan säkki (lat bursa omentalis) on mahalaukun takana sijaitseva vatsaontelon pohjukka, jonne on muusta vatsaontelosta yhteys vatsakalvon säkin aukon (foramen epiploicum) kautta. Yläpuolelta (kraniaalisesti) sitä rajaa maksan alaosa, sen alaosan rajaa koolonin lieve (mesocolon) ja paksusuolen poikittainen osa (colon transversum). Haima sijaitsee vatsapaidan säkin takana.
Mendelssohn
Mendelssohn on eurooppalainen sukunimi. Nimen kantajia:
Pays-de-Belvès
Pays-de-Belvès on kunta Lounais-Ranskassa Dordognen departementissa Uuden-Akvitanian alueella. Se on valittu kauneimpien ranskalaiskylien Les Plus Beaux Villages de France -järjestön jäseneksi.
Historia
Kunta muodostettiin 1. tammikuuta 2016 kun kaksi kuntaa Belvès ja Saint-Amand-de-Belvès yhdistyivät.
Eli Manning
Elisha Nelson (Eli) Manning (s. 3. tammikuuta 1981 New Orleans, Louisiana, Yhdysvallat) on uransa lopettanut amerikkalaisen jalkapallon pelinrakentaja. Hän edusti koko ammattilaisuransa ajan NFL-liigan New York Giantsia.
Manningin veli, Peyton Manning oli myös pelinrakentaja, ja edusti Denver Broncosia. Veljesten isä, Archie Manning oli myös aikoinaan 70- ja 80-luvulla pelinrakentaja NFL-tasolla.
NFL-ura
Kuten isoveljensä Peyton Manning vuotta aikaisemmin, Eli valittiin Super Bowlin arvokkaimmaksi pelaajaksi vuoden 2008 ottelun jälkeen, Giantsin yllätettyä aiemmin voittamattoman New England Patriotsin. . Sama ottelupari toistui Super Bowlissa neljän vuoden kuluttua, ja jälleen lievänä altavastaajana otteluun lähtenyt Giants vei voiton, Manningin tullessa valituksi ottelun arvokkaimmaksi pelaajaksi.
Ihmisen ruoansulatus
thumb|right|300px|Kuva ihmisen ruoansulatusjärjestelmästä. Ihmisen ruoansulatus on järjestelmä, joka muuttaa syödyn ravinnon elimistölle käyttökelpoiseen muotoon. Ensin ravintoa pilkkovat suussa kieli ja hampaat. Sylkirauhaset erittävät mukaan sylkeä. Ruoka jatkaa matkaa nieluun ja ruokatorveen ja edelleen mahaan. Täältä ravinto etenee ohutsuoleen, jossa suurin osa ravinnosta imeytyy ohutsuolen seinämässä olevaan nukkaan ja sieltä edelleen verenkiertoon. Imeytymätön aines kertyy paksusuoleen, jossa vielä osa aineista imeytyy elimistöön. Loppu poistuu peräsuolesta lopulta peräaukon kautta ulosteena. Tutkimuksessa terveillä, länsimaista ruokavaliota noudattavilla, liikkuvilla aikuisilla ravinnon kokonaisenergiasta on havaittu imeytyvän noin 90%.
Ruoansulatuksen kannalta merkittäviä elimiä ovat maksa ja haima. Haima erittää suurimman osan ruoansulatusentsyymeistä. Maksa säätelee veren sokeri- ja aminohappopitoisuuksia, varastoi monia aineita sekä valmistaa ravinnosta muun muassa rasvoja ja glukoosia.
Ruoansulatuskanavassa ravinto ja sen mukana tulleet mikrobit ja muut aineet joutuvat vaihteleviin ympäristöihin. Suu on lähes neutraali ympäristö, maha taas hyvin hapan ja osa suolesta lievän emäksinen. Aineet kohtaavat monia ruoansulatusentsyymeitä, jotka hajottavat suolessa kulkevat aineet elimistön käyttöön sopiviksi aineiksi.
Ruoansulatuskanava
Ruoansulatuskanavan seinämä koostuu neljästä osasta. Sisimmäinen osa on vahvasti poimuttunut limakalvo. Limakalvo on poimuttunut ohutsuolen alueella nukkalisäkkeiksi. Limakalvon jälkeen seuraa tukikerros. Siinä on paljon verisuonia, imukeräsiä ja hermoja. Kolmas kerros on lihaskerros. Lihaskerroksessa on pitkittäisesti ja rengasmaisesti ryhmittyneitä lihaksia. Nämä lihakset huolehtivat ruoansulatuskanavan liikkeistä ja ravinnon työntämisestä eteenpäin. Uloin kerros on sidekudoksesta koostuva ulkokerros. Ulkokerros on kiinnittynyt suolen alueella suoliliepeeseen, jonka ansiosta suoli liittyy vatsaontelon seinämään.
Ruoansulatuskanavaa ohjaavat yhdessä hormonit ja autonominen hermosto. Autonominen hermosto on tahdosta riippumaton ja se säätelee muun muassa ruoansulatusnesteitä tuottavia sisäelimiä. Stressi voi kuitenkin heikentää ruoansulatusta edistäviä tapahtumia, joten ruoansulatus toimii parhaiten, kun elimistö ei ole rasituksessa.
Suolen sisäpinnalla on paikoittain hormoneja erittäviä soluja, jotka reagoivat ravintoaineisiin. Solut erittävät hormoneita, jotka vereen vapauduttuaan säätelevät hermoston, mahan, suolen, haiman ja sappirakon toimintaa. Tämä varmistaa, että ruoansulatuskanavaan erittyy tarvittava määrä entsyymeitä. Hormoneita erittävän toiminnan voi laukaista jo ruoan näkeminen tai jopa haistaminen.
Ahvenlammi (Jalasjärvi)
Ahvenlammi (myös Ahvenlampi) on pieni metsälampi Kurikan kunnassa, entisen Jalasjärven kunnan alueen koillisosassa, lähellä Ilmajoen rajaa. Pinta-alaa lammella on 4,1 hehtaaria eli 0,041 neliökilometriä. Rantaviivan pituus on 1,1 kilometriä. Ahvenlammi sijaitsee 102,3 metrin korkeudella merenpinnasta. Lampi on kasvamassa vähitellen umpeen.
Ihmisen ruoansulatus
Ruoansulatuskanava
Ruoansulatuskanavassa kulkee jatkuvasti suuria määriä nesteitä, joista suurimman osan erittää elimistö itse. Vuorokaudessa kanavassa kulkee nesteitä noin 9–12 litraa. Ne imeytyvät lähes kokonaan takaisin elimistöön. Ruoansulatuskanavan erittämiin nesteisiin kuuluvat muun muassa sylki, mahaneste, haimaneste, sappi ja suolineste. Nestetasapainon kannalta on tärkeää, että nesteitä imeytyy tarpeeksi takaisin elimistöön. Siksi ripuli voi jossain tapauksissa olla jopa hengenvaarallinen.
Ahvenlammi (Jalasjärvi)
Ahvenlammi on soiden ympäröimä. Lammesta lounaaseen sijaitsevan Nevajärvennevan koillisosan vedet laskevat Ahvenlammin kautta Ahvenlammin laskuojaan, Kruununojaan. Ahvenlammin luoteispuolella sijaitsee Pitkänsillanneva-niminen suoalue.
GeForce 200 -sarja
GeForce 200 -sarja on Nvidian kymmenennen sukupolven grafiikkasuoritinsarja, joka toimi avauksena yhtiön uudelle Tesla-arkkitehtuurille.
GeForce 200 -sarjan ohjainten kanssa kilpaili AMD:n Radeon HD 4000 -sarja, joka julkaistiin samassa kuussa GeForce 200 -ohjainten kanssa.
GeForce 200 -sarjan grafiikkapiirissä on lähes 1,4 miljardia transistoria. TMCn mukaan Näytön on suurin yhtion tuotantolinjoilla valmistettu ydin, sillä piirin pinta ala on 576 neliömillimetriä. Gt200 grafiikkapiirin Stream prosessorissa on kaksi ALUa ja yksi liukulukuyksikkö. Gt200 grafiikkapiirin stream prosessorit on jaoteltu kahdeksan kappaleen joukkoihin streaming moniprosessoreintiin jotka sisältävät kaksi erikoistoimintoyksikköä. Moniprosessoreissa on myös käskyvälimuisti, lukuvälimuisti ja jaettu 16 kilotavun kokoinen muisti joka kykenee sekä kirjoitus että lukuoperaatioihin. Tekstuuri/prosessointiklustereita on 10 kappaletta.
GT200 arkkitehtuurissa I/O logiikkaa hoidetaan NVIO piiriltä. GT200 grafiikkapiirin valmistuksessa pyrittiin saamaan aikaan kaksinkertainen suorituskyky 8800 GTX näytönohjaimeen verraten. Saada tasapainoinen arkkitehtuuri tulevaisuuden pelejä varten joissa käytetään monimutkaisempia varjostimia ja enemmän muistia.
GT200 grafiikkapiirissä on tietojen ja grafiikan käsittelyyn omat arkkitehtuuriset ominaisuudet. GTX 280 grafiikkapiirissä on 8 kappaletta 64 bittiä leveitä muistiohjaimia jolloin muistiväylä on 512 bittiä leveä. 260 grafiikkapiirissä on 7 60 bittistä muistiohjainta jolloin sen muistiväylä on 448 bittinen. GT200 arkkitehtuurissa Nvidia viittää varjostinyksikköihin nimellä Theard processor aikaisemman Stream processor nimen sijaan. Theard prosessorit on järjestetty kolmeen theard prosessing klusteriin joista jokaisessa on 8 theard prosessoria ja muistia 16kb datan käsittelyä varten. Klusteria kohden on käytössä 8 tekstuurisuodatinyksikköä.
GeForce 280 julkaistiin 16 kesäkuuta 2008. 280 näytönohjaimen grafiikkapiirin suorittamien rasterioperaatioiden määrä kellojaksoa kohti on 32. Muistiväylä on 512 bittinen. Tekstuuri/rasterointiprosessoreita on kymmenen. Streaming multiprosessoreita on 10.
The Last King of Scotland
The Last King of Scotland on vuonna 2006 ensi-iltansa saanut Kevin MacDonaldin ohjaama brittiläinen draamaelokuva, joka perustuu Giles Fodenin samannimiseen romaaniin. Sen pääosissa ovat Forest Whitaker, James McAvoy, Kerry Washington ja Simon McBurney.
GeForce 200 -sarja
GTX 295 ja 285 perustuvat samaan arkkitehtuuriin kuin GeForce 280 ja 260. Erona on valmistusprosessi joka on pienentynyt 65 nanometristä 55 nanometriin. Tämän ansiosta kellotaajuuksia on saatu korotettua ja lämmöntuottoa alennettua. GTX 295 näytönohjaimissa on kaksi piirilevyä. Molemmissa on GT200b grafiikkapiiri Näytönohjain on varustettu kahdella lisävirtaliittimellä joista toinen on kuusipinninen ja toinen kahdeksanpinninen. GeForce 295 n rakenteessa on hyvin paljon yhtäläisyyksiä Nvidian vuoden 2008 keväällä julkaiseman 9800 GX2 näytönohjaimen kanssa.
The Last King of Scotland
Elokuva sai ensi-iltansa Yhdysvalloissa vuonna 2006 ja Suomessa tammikuussa 2007.
GeForce 200 -sarja
Nvidialta on tulossa GeForce 295 näytönohjain joka on rutistettu AMD Radeon 4870X2 -kortin tavoin yhteen piirilevyyn, joka sisältää molemmat garfiikkapiirit. Yhden piirilevyn 295 näytönohjaimessa grafiikkapiirin kellotaajuudet eivät ole muuttuneet. GDDR3 muistipiirejä näytönohjaimessa on 14 kpl ja ne toimivat 2 GhZ tehollisella kellotaajuudella. Uusiutuneessa mallissa piirilevyn koodinimi on P658 ja se on 27 cm pitkä. Molemmille grafiikkapiireille on oma kolmivaiheinen virransyöttö. Näytönohjaimessa on 6 ja 8 pinniset lisävirtaliittimet.
The Last King of Scotland
Juoni
Elokuva kertoo Ugandan diktaattorina vuosina 1971–1979 toimineesta Idi Aminista (Forest Whitaker). Hän ottaa henkilökohtaiseksi lääkärikseen nuoren skotin Nicholas Carriganin (James McAvoy), joka joutuu hankalaan välikäteen huomatessaan, millaisen isännän alaiseksi on joutunut.
GeForce 200 -sarja
2. huhtikuuta 2009 Nvidia julkaisi GeForce 275 mallinimellisen näytönohjaimen. GeForce 275 perustuu samaan piirilevyyn kuin GeForce GTX 260 näytönohjain. Näytönohjaimessa on 240 stream prosessoria jotka toimivat 1404 megahertsin kellotaajuudella. Näytönohjaimen grafiikkapiirin kellotaajuus on 633 megahertsiä ja muistiväylä on 448 bittiä leveä. Näytönohjain tarvitsee kaksi 6 pinnistä lisävirtaliitintä.
Ihmisen ruoansulatus
Suu
Ihmisen ruoansulatus alkaa jo suusta. Siellä kieli ohjaa ruoan hienonnusta ja toimii makuelimenä. Myös hampaat hienontavat ruokaa. Aikuisella hampaita on 32 kappaletta. Hampaiden pinnalla on ihmisen elimistön kovinta aineitta, kiillettä. Kiilteen kuiva-aine koostuu 97-prosenttisesti kalsiumsuoloista. Hampaiden pinnalla on bakteereja, jotka saavat energiansa ihmisen ravinnosta. Bakteereista tunnetuin on Streptococcus mutans, joka aiheuttaa kariesta. Suussa erittyy myös sylkeä, noin puolitoista litraa vuorokaudessa. Sylki koostuu pääasiassa vedestä ja limasta ja helpottaa nielemistä. Syljessä on myös kasvutekijöitä, jotka nopeuttavat ruoansulatuskanavan solujen uusiutumista. Jos ruokaa pureksii jonkin aikaa ennen nielemistä, alkavat ruoan hiilihydraatit hajota jo syljen vaikutuksesta. Tällöin syljen sisältämä amylaasi hajottaa tärkkelystä maltoosiksi, mikä tuo suuhun makean maun.
The Last King of Scotland
Vastaanotto
The Last King of Scotland voitti kaksi BAFTA-palkintoa: Alex Kordan palkinnon parhaasta brittiläisestä elokuvasta ja parhaan sovitetun käsikirjoituksen palkinnon.
Idi Aminia näyttelevä Forest Whitaker on palkittu roolisuorituksestaan muun muassa Oscarilla, BAFTAlla, Golden Globella ja Screen Actors Guild -palkinnolla vuonna 2007. Rooliaan varten Whitaker luki kirjoja, katsoi dokumentteja ja tapasi Aminin ystävät ja perheen. Hän opetteli Itä-Afrikan aksentin ja swahilin, jota hän käyttää elokuvassa useita kertoja.
Ihmisen ruoansulatus
Maha
Suun jälkeen ravinto menee nopeasti nielun ja ruokatorven kautta vatsaan. Mahalaukun tehtäviä ovat ruoan varastointi sekä pilkkominen ohueksi velliksi. Mahalaukkuun tullutta ruokaa ei välittömästi siirretä suoleen, vaan ruoka viivähtää hetken mahalaukussa ennen kuin se kuljetetaan pohjukaissuoleen sopivina annoksina. Näin suolisto saa käsiteltäväkseen sopivan määrän ravintoa kerrallaan. Mahalaukussa ruoka vaivataan hienojakoiseksi, jotta se on sopivan kiinteää suolta varten. Sen ohella mahalaukun limakalvo erittää erittäin hapanta mahanestettä, joka sekoittuu ruokaan. Mahaneste sisältää muun muassa suolahappoa ja proteiineja pilkkovaa pepsiiniä. Mahanesteen happamuus on tärkeää, sillä pepsiini toimii vain happamassa ympäristössä. Mahanesteen happamuuden vuoksi mahalaukkua suojaa pintasoluista erittyvä emäksinen erite. Mahassa valmistetaan myös paikallisia hormoneja, joita kutsutaan prostaglandiineiksi. Prostaglandiinit edesauttavat liman muodostumista ja vähentävät suolahapon eritystä eli ne suojaavat limakalvoa suolahapolta ja pepsiiniltä. Mahan limakalvo erittää emäksistä bikarbonaattia.
Ohutsuoli
Ohutsuoli jaetaan kolmeen osaan: ensimmäinen on pohjukaissuoli, toinen tyhjäsuoli ja kolmas sykkyräsuoli. Maksa ja haima erittävät ruoansulatusnesteensä pohjukaissuoleen. Haiman erittämiin aineisiin kuuluvat useat ruoansulatusentsyymit ja emäksinen liuos, joka neutraloi mahalaukusta saapuvan happaman ruokasulan. Maksa taas käsittelee kaiken ruoansulatuskanavan läpi imeytyvän ravinnon. Se valmistaa, varastoi ja hajottaa suuren määrän eri aineita. Ohutsuoli erittää itse noin litran vuorokaudessa suolinestettä, mikä on kuitenkin vain pieni osa siitä noin yhdeksästä litrasta nesteitä, joka kulkee ohutsuolessa vuorokaudessa.
Ohutsuolessa ravintoa hajottavat monet eri entsyymit. Hiilihydraatteja pilkkovat haiman erittämä amylaasi ja ohutsuolen seinämän entsyymit, joista tunnetuimpia ovat maltaasi, sakkaraasi ja laktaasi. Rasvoja hajottaa haiman lipaasi, proteiineja trypsiini ja peptidejä ohutsuolen peptidaasit.
Ohutsuolen sisäpintaa peittävän nukan enterosyyttisolut ottavat entsyymien pilkkomia ravintoaineita sisäänsä, minkä jälkeen ne siirtyvät hiussuonia pitkin verenkiertoon.
Paksusuoli
Paksusuoleen menevät ne nesteet, jotka eivät olet imeytyneet ohutsuolesta. Keskimäärin paksusuoleen jatkaa vain puolitoista litraa nesteitä. Paksusuolessa ei ole nukkalisäkkeitä, mutta näitä korvaamassa on runsaasti limaa erittäviä soluja. Paksusuolen läpi imeytyy pääasiassa vettä ja erilaisia suoloja. Paksusuolessa on merkittävästi symbionttibakteereja. Bakteerit pilkkovat suolesta myös muuten sulamatta jääneitä kuituja, kuten selluloosaa. Sulamatonta ainetta joutuu tavallisesti paksusuoleen vain vähän yli 100 grammaa päivässä, mutta runsaasti viljatuotteita käyttävillä lukema voi olla jopa yli 900 grammaa. Syömisen jälkeen kestää noin kahdeksan tuntia ennen kuin lähes kaikki imeytymätön aine on paksusuolessa. Paksusuolesta imeytymätön aines etenee peräsuoleen ja tulee sieltä ulos ulosteena.
Ravintoaineiden imeytyminen
Pommikalorimetriä hyödyntävässä tutkimuksessa terveiden ja liikkuvien, länsieurooppalaista ruokavaliota noudattavien aikuisten nauttimasta ravinnosta havaittiin imeytyvän keskimäärin 89,4 %. Energiaravintoaine ista rasvan havaittiin imeytyvän 92.5-prosenttisesti, proteiinin 86,9-prosenttisesti ja hiilihydraattien 87.3-prosenttisesti. Tutkimuksessa verrattiin nautitun ravinnon energiaa ja energiaravintoaineita ulosteesta havaittuihin energia- ja ravintoainearvoihin.
Hiilihydraatit
Hiilihydraatit antavat elimistölle sen tarvitsemaa energiaa. Niiden pilkkoutuminen alkaa jo suussa ja jatkuu aina pohjukais-, tyhjä- ja -sykkyräsuolessakin. Niitä pilkkovat mm. amylaasit.
Rasvat
Rasvoja käytetään energiantuotantoon sekä solukalvojen ja steroidien rakentamiseen. Rasvat hajoavat pohjukaissuolessa glyseroliksi ja rasvahapoiksi. Niitä pilkkovat mm. lipaasit.
Proteiinit
Proteiinit hajoavat aminohapoiksi mahalaukussa, pohjukaissuolessa ja sykkyräsuolessa. Veri kuljettaa aminohapot elimistön omien proteiinien rakennusaineiksi. Niitä pilkkovat mm. pepsiini- ja trypsiinientsyymit.
Vitamiinit
Vitamiinit menevät useiden eri entsyymien toiminnan ylläpitoon.
GeForce 200 -sarja
Nvidian näytönohjaimet tukevat myös PhysX fysiikkamoottoria sekä CUDAa.
Ihmisen ruoansulatus
Kivennäisaineet
Kivennäisaineita tarvitaan kudosten rakentamiseen ja elintoimintoihin. Hivenaineet ovat niitä kivennäisaineita, joita tarvitaan hyvin vähän.
GeForce 200 -sarja
Asus toi kesäkuussa 2009 markkinoille erikoisversion GTX 295 näytönohjaimesta. Näytönohjaimen piirilevy on Asuksen omaa suunnittelua ja siitä tehdään rajoitettu 1000 kappaleen erä.
Ihmisen ruoansulatus
Vesi
Vesi on elimistön keskeinen elementti. Se toimii muun muassa liuottimena ja osallistuu lukuisiin aineenvaihduntareaktioihin.
Kuidut
Kuitua saa vihanneksista ja viljatuotteista. Bakteerit hajottavat hieman selluloosaa ihmisen energiankulutukseen, mutta suurin osa kuidusta ei hajoa. Kuitu sen sijaan edistää suolen toimintaa.
Ruoansulatuksen häiriöitä
Ruoansulatukseen voi tulla myös häiriöitä. Tunnetuin ruoansulatukseen liittyvä häiriö on mahahaava. Sen aiheuttaa yleensä bakteeri-infektio, mutta myös tupakoinnilla, suolalla ja stressillä voi olla vaikutus mahahaavan synnyssä. Muita mahalaukussa esiintyviä ongelmia ovat mahalaukun umpi ja mahasyöpä. Tavallisin ohutsuolen sairaus on pohjukaissuolihaava, joka on haavauma pohjukaissuolen limakalvostossa. Ohutsuoleen voi ilmestyä myös erilaisia tulehdussairauksia. Paksusuoleen liittyviä sairauksia ovat paksusuolen tukos, syöpä, polyypit ja umpipussit, erilaiset tulehdus- ja tartuntataudit ja megacolon eli laajentunut paksusuoli. Suutauteja ovat hampaisiin liittyvät tulehdukset, kuten ientulehdus ja muun muassa suusyöpä.
Uuno Turhapuron veli
Tarina
Uuno Turhapuron veli, Tarmo Turhapuro palaa Suomeen Ruotsista kymmenen vuoden (turhan) opiskelun jälkeen. Uunon tapaan myös Tarmon lahjakkuus on uskomattomat selittelytaidot ja on päässyt kauniisiin ja rikkaisiin naimisiin. Tarmo ei ole myöskään hyvissä väleissä rikkaan anoppinsa kanssa.
Samaan aikaan Uunon vaimolle, Elisabetille selviää Uunon olevan siepattu. Pian hän saa käsiinsä verisen kirjeen, jossa Uunon ryöstäjät vaativat Uunon appiukolta, vuoristoneuvos Tuuralta 100 000 markan lunnaita Uunon henkeä vastaan. Härski Hartikainen kuitenkin vain vähättelee koko tapausta uskoen että Uuno vain uskotteleekin olevansa napattu ja tällä tavoin saa kiristettyä appiukkonsa rahat itselleen.
Piakkoin selviää myös Härskin olevan kidnapattu jolloin Sörsselsonille valkenee Uunon ja Härskin katalat aikeet kaapata appiukon rahat jättäen Sörsselsonin kuiville. Sörsselson päättääkin viedä Tuuran rahat uuden näyttelijälupauksen, Purkka-Pekka Puteliuksen avulla.
Tuuran rahojen perässä on myös suurta kateutta tunteva Tarmon anoppi, joka on kyllästynyt kantamaan Suomen toiseksi rikkaimman henkilön titteliä. Hänen suunnitelmanaan on ostaa Härskiltä pilkkahinnalla tuulivoimalla toimiva moottorivene ja myymällä se Tuuralle useilla miljardeilla uskotellen sen olevan muka maailmaa mullistava keksintö.
Tarmo Turhapuron hahmo
Esko Salmisen esittämä hahmon maskeeraukseen kuuluvat suuret ulkonevat hampaat ja musta "pottatukka". Tarmo Turhapuro sanoo olevansa bisnesmies ja johtaja kuten veljensä Uunokin. Hän kertoo myyneensä isoäitinsä Afrikan alkuperäisasukkaille. Hän väittää myös asuneensa kymmenen vuotta Ruotsissa, muttei tiedä edes mitä tarkoittaa ”god dag”. Pääasiallisena tulonlähteenä Tarmolla on rikas vaimo ja mahdollisesti tulevaisuudessa rikkaan anoppinsa perintö.
Vastaanotto
Elokuva menestyi huonosti elokuvateattereissa keräten vain reilut 20 000 katsojaa, mikä johtui mahdollisesti siitä, ettei itse Uuno esiinny elokuvassa, vaikka filmi kantaa hänen nimeään. Elokuva on esitetty televisiossa helmikuussa 2006, kesäkuussa 2007, helmi- ja joulukuussa 2014 sekä heinäkuussa 2018. Ensimmäinen televisioesitys tapahtui vasta 12 vuotta elokuvan ilmestymisen jälkeen. Finnkino julkaisi elokuvan DVD:nä 19. lokakuuta 2012. Vaikkei elokuvaa yleensä lasketa mukaan Turhapuro -sarjaan, se sisältyy Uuno – Täydellinen kokoelma -DVD-boxiin.
När jag blundar
”När jag blundar” on Pernilla Karlssonin esittämä kappale, jolla hän voitti helmikuussa 2012 Yleisradion järjestämän Uuden musiikin kilpailun, ja tuli samalla valituksi edustamaan Suomea vuoden 2012 Eurovision laulukilpailussa Azerbaidžanissa. Kappale tuli valituksi kolmen parhaan joukkoon, niin sanottuun superfinaaliin 30 prosentin äänimäärällä, ja voitti siellä 53 prosentin äänimäärällä. Ruotsinkielisen kappaleen on säveltänyt ja sanoittanut laulajan veli Jonas Karlsson alun perin 50-vuotislahjaksi heidän äidilleen. Suomen edustuskappale on ollut ruotsinkielinen kerran aiemmin vuonna 1990. Kappale ei päässyt mukaan finaaliin.
”När jag blundarin” on katsottu muistuttavan huomattavasti Yonan kappaletta ”Pilvet liikkuu, minä en” hänen samannimiseltä albumiltaan vuodelta 2010.
Kuala Lumpurin lippu
Kuala Lumpurin lippu on Malesian pääkaupungin ja liittovaltion territorion Kuala Lumpurin tunnus. Lipussa on 14 valkoista ja punaista raitaa ja 14 sakarainen tähti, jotka kuvaavat maan osavaltioita ja pääkaupunkiterritoriota. Puolikuu kuvaa islamia. Sininen kenttä kuvaa Kuala Lumpurin asukkaiden yhtenäisyyttä. Lipun värit ovat samat kuin Malesian lipussa.
Dinovauvat
Dinovauvat on kanadalais-yhdysvaltalais-irlantilais-brittiläinen 26-osainen piirrossarja.
Sarja kertoo kuudesta nuoresta dinosauruksesta nimeltään Truman (Teemu), LaBrea (Laura), Stanley (Tane), Franklin (Pepe) ja Marshall (Mara). Tarinoissa he kertovat toisillensa hieman muutettuja versioita erilaisista klassisista saduista kuten Punahilkasta tai Tuhkimosta.
Suomessa piirrosarja esitettiin MTV3-kanavalla vuonna 1995 suomeksi jälkiäänitettynä.
Medborgarhuset
thumb|300px|Medborgarhuset Tukholmassa. Medborgarhuset (myös Forsgrénska Medborgarhuset) on Tukholman Södermalmilla, Medborgarplatsenin aukion laidalla sijaitseva rakennuskompleksi. Rakennuksen suunnitteli arkkitehti Karl Martin Westerberg, joka voitti vuonna 1930 järjestetyn suunnittelukilpailun. Talo valmistui 1939. Kompleksi koostuu kolmesta rakennuksesta, joissa sijaitsee muun muassa luentosali, uimahalli ja kirjasto. Sisäänkäynti on toisen kerroksen korkeudella. Julkisivut on verhoiltu keltaisilla tiilillä. Sisustuksessa ja siäänkäynnissä on käytetty paikalta puretusta vanhasta rakennuksesta peräisin olevia koristeita. Pääoven eteen on pystytetty vuonna 2003 surmatun Ruotsin ulkoministeri Anna Lindhin muistomerkki.
Aiheesta muualla
59.31444°N, 18.07222°W
Viljo Kämäräinen
Viljo Johan Kämäräinen (30. toukokuuta 1892 – 5. syyskuuta 1945) oli suomalainen kestävyysjuoksija, joka juoksi 25 000 metrin maailmanennätyksen vuonna 1915. Sulkavalta kotoisin ollut Kämäräinen edusti aluksi Viipurin Reipasta, kunnes muutti Helsinkiin 1913, edustaen sen jälkeen Helsingin Kisa-Veikkoja ja vuodesta 1915 lähtien Helsingin Jyryä. Varsinaiselta ammatiltaan hän oli kirjaltaja.
Ura
Vuonna 1912 Kämäräinen saavutti SM-pronssia 10 000 metrin (5×2 000m) viestinjuoksussa Viipurin Reippaan joukkueessa ja samana vuonna hän kuului myös seuran joukkueeseen, joka voitti Pietarissa St. Petersburger Amaterur-Sportvereinin järjestämän maastojuoksun joukkuekilpailun. Kesäkuussa 1913 Kämäräinen voitti Riiassa järjestetyn 5 000 metrin kilpailun ja osallistui myöhemmin syksyllä Suomen edustajana Kööpenhaminassa järjestettylle kansainväliselle maratonille. Vuoden 1915 maastojuoksun SM-kilpailuissa Kämäräinen sijoittui kolmanneksi ja voitti joukkuekilpailun Helsingin Jyryn joukkueessa yhdessä Tiivo Lahman ja A. Böökin kanssa.
Vuonna 1915 Kämäräinen juoksi tuolloin yleisen 25 000 metrin maailmanennätyksen, joka oli ensimmäinen Kansainvälisen yleisurheiluliiton IAAF:n perustamisen jälkeen noteerattu 25 000 metrin maailmanennätys. Hän juoksi 31. heinäkuuta Helsingissä Eläintarhan kentällä ajan 1.27.11,1 alittaen Iso-Britannian George Crosslandin vuonna 1894 juokseman epävirallisen amatöörien ME-tuloksen 10,9 sekunnilla. Ennätys kesti ainoastaan puolitoista kuukautta, kunnes Tatu Kolehmainen alitti sen 37,5 sekunnilla Viipurissa 12. syyskuuta. Kämäräinen sijoittui kilpailussa toiseksi, mutta hävisi Kolehmaiselle lähes puolitoista minuuttia. 26. syyskuuta 1915 Kämäräinen sijoittui kolmanneksi Oulunkylän raviradalla järjestetyssä kahden tunnin juoksussa, jonka yhteydessä Albin Stenroos teki uuden 30 000 metrin maailmanennätyksen.
Jääkiekon SM-liigan pudotuspelit 2008–2009
250px|thumb|right|SM-liigan pudotuspelien logo keväällä 2009. Logon suunnitteli [[Titanik Helsinki. ]] 225px|right|thumb|Kuva puolivälieräottelusta [[Jokerit vastaan Kärpät 13. maaliskuuta.]]
Jääkiekon SM-liigan pudotuspelit 2008–2009 alkoivat 7. maaliskuuta ja viimeinen loppuottelu pelattiin 14. huhtikuuta. Ensimmäisen ja toistaiseksi ainoan kerran SM-liigan historiassa mikään joukkue ei lähtenyt kesälomalle heti runkosarjan päättymisen jälkeen.
Pudotuspeleissä pelattiin aluksi Villi kortti -kierros, jossa kohtasivat runkosarjassa 7.-10. sijoittuneet joukkueet. Otteluparit pelattiin paras kolmesta systeemillä, jolloin kaksi voittoa riitti jatkopaikkaan. Näiden parien voittajat jatkoivat neljännesfinaaleihin, joihin oli suoraan selvinnyt jo runkosarjan kuusi parasta joukkuetta. Puolivälierät, välierät ja loppuottelut pelattiin kaikki paras seitsemästä systeemillä, pronssi ratkaistiin yhdellä ottelulla.
Pudotuspeleissä pelattiin lisäksi Playout-kierros, johon osallistuivat runkosarjassa 11.-14. sijoittuneet. Playoutit pelattiin paras viidestä ja avauskierroksella otteluparinsa hävinneet joutuivat jatkamaan toiselle kierroksella. Toisen kierroksen häviäjä taas joutui liigakarsintaan, jossa se sai vastaansa Mestiksen voittajan. Otteluparin voittaja ratkottiin paras seitsemästä systeemillä. Playout-kokeilu ei kuitenkaan ollut menestys hyvin vähäisten yleisömäärien takia ja niinpä siitä päätettiin luopua ja ensi kaudella runkosarjan viimeinen karsii suoraan liigapaikastaan.
Bluesin Ben Eaves teki tehot 4+20=24, mikä oli uusi pudotuspelien yhden kauden piste-ennätys. Aiempi ennätys, 21 pistettä, oli Kari Jalosen ja Hannes Hyvösen nimissä. Myös Eavesin syöttömäärä 20 oli uusi ennätys.
Runkosarjan 7. – Runkosarjan 10.
TPS varsinaisiin pudotuspeleihin voitoin 2–0.
Runkosarjan 8. – Runkosarjan 9.
Pelicans varsinaisiin pudotuspeleihin voitoin 2–1.
Runkosarjan 1. – 1. kierr. voittaja 2
JYP välieriin voitoin 4–2.
Runkosarjan 2. – 1. kierr. voittaja 1
Blues välieriin voitoin 4–3.
Runkosarjan 3. – Runkosarjan 6.
KalPa välieriin voitoin 4–2.
Runkosarjan 4. – Runkosarjan 5.
Kärpät välieriin voitoin 4–1.
Malmberg (suku)
Malmberg-nimisä sukuja on ollut Suomessa useita, joista on tutkittu kaksi, savolainen ja pohjalainen. Savolainen suku muodostuu Turusta Kuopioon muuttaneen kirvesmies ja mylläri Mats Malmbergin (1747–1798) jälkeläisistä. He ovat vaikuttaneet Kuopiossa. Katukuvassa suvusta muistuttaa Malmbergin talo Minna Canthin kadulla, Snellmanin kotimuseota vastapäätä.
Jääkiekon SM-liigan pudotuspelit 2008–2009
Neljännesfinaalin v1 – Neljännesfinaalin v4
JYP finaaliin voitoin 4–1.
Neljännesfinaalin v2 – Neljännesfinaalin v3
Kärpät finaaliin voitoin 4–2.
Pronssiottelu
KalPa voitti pronssia.
Loppuottelu
JYP voitti Suomen mestaruuden voitoin 4–0.
Harmodios ja Aristogeiton
Harmodios (n. 530-514 eaa.) ja Aristogeiton (n. 550-514 eaa.), jotka tunnetaan nimillä "Vapauttajat" ja "Tyranninmurhaajat", tulivat ateenalaisten sankareiksi heidän osallisuudestaan Peisistratoksen hallitsijasuvun tyrannien syrjäyttämisessä. He murhasivat tyranni Hipparkhoksen vuonna 514 eaa.
Jääkiekon SM-liigan pudotuspelit 2008–2009
Runkosarjan 12. – Runkosarjan 13.
''Tappara voitti ottelusarjan 3–0, Ässät 2. kierrokselle.''
1. kierr. häviäjä 1 – 1. kierr. häviäjä 2
Lukko voitti ottelusarjan 3–1, Ässät liigakarsintaan Mestiksen voittajan Sportin kanssa.
Liigakarsinta
Ässät säilytti SM-liigapaikkansa voitoin 4–3.
Ranskan ympäriajo
Ranskan ympäriajo ajettiin ensimmäisen kerran vuonna 1903, ja se on siitä lähtien järjestetty joka vuosi paitsi maailmansotien aikana 1915–1918 ja 1940–1946.
Kilpailu kestää noin kolme viikkoa, ja siihen kuuluu noin 20 yhden päivän mittaista etappia. Kilpailun kokonaispituus on 2010-luvulla vaihdellut 3 300 ja 3 700 kilometrin välillä. Maaliin päässeiden ajajien keskinopeus koko kilpailun ajalta on noin 40 kilometriä tunnissa.
Kilpailun reitti ja lähtöpaikka vaihtelee vuodesta toiseen. Joskus reitti on käynyt myös naapurimaiden Englannin, Belgian, Italian, Saksan ja Espanjan maaperällä. Reitti kulkee vaihtelevien maasto- ja ilmasto-olojen halki. Kilpailuun kuuluu myös Alpeilla ja Pyreneillä ajettavia vuorietappeja. Niiden yksittäiset nousut luokitellaan vähiten raskaasta nelosluokasta raskaisiin ykkösluokan nousuihin, ja kaikkein raskaimmat nousut ovat luokittelemattomia.
Kilpailijat kuuluvat noin 20 ammattilaistalliin, joista jokaisessa on yhdeksän ajajaa. Valtaosa etapeista ajetaan yhteislähtönä, jolloin joukkuetaktiikka on tärkeässä roolissa. Muutama etappi ajetaan henkilökohtaisena aika-ajona yksin kelloa vastaan, ja nimenomaan henkilökohtaiset aika-ajoetapit ovat siivittäneet monet ajajat kokonaiskilpailun voittoon. Myös joukkueittain ajettava aika-ajo on useana vuonna kuulunut kilpailuun yhtenä etappina.
Historia
Ensimmäinen Ranskan ympäriajo ajettiin vuonna 1903. Kilpailun perusti toimittaja Henri Desgrange, joka halusi markkinoida sen avulla L'Auto-urheilulehteään. Aluksi pyörissä ei saanut olla ketjuvaihteita, ajajien oli huollettava pyöränsä itse, eikä toisia ajajia saanut peesata. Vuorietapit tulivat mukaan vuonna 1910.
Vuoteen 1930 asti joukkueiden sponsoreina toimi lähinnä polkupyörävalmistajia. Sen jälkeen tallit olivat kansallisia ja alueellisia, kunnes vuonna 1962 kaupalliset tallit palasivat takaisin. Talleja ovat sen jälkeen rahoittaneet esimerkiksi pankit, vakuutusyhtiöt ja kuluttajatavaroiden valmistajat.
Dopingin käyttöön Tourilla alettiin suhtautua vakavasti vuonna 1967, kun brittiläinen kilpailija kuoli lämpöhalvaukseen käytettyään amfetamiinia. 1990-luvulla paljastui EPO-hormonin käyttöä. Yhdysvaltalaisen Lance Armstrongin kaikki seitsemän voittoa mitätöitiin jälkikäteen vuonna 2012 kun hänen dopinginkäyttönsä oli tullut ilmi. Armstrongin tilalle päätettiin olla nimeämättä uusia voittajia. Alkuperäinen voittaja on hylätty dopingkäryn vuoksi myös vuosina 2006 ja 2010.
Kilpailut ja johtajanpaidat
thumb|Pääjoukko eli [[peloton vuoden 2005 Tourin 8. etapilla. Joukon keulassa T-Mobilen vaaleanpunaiset ja Discovery Channelin sini-musta-valkoiset värit.]] Ranskan ympäriajoon kuuluu samanaikaisesti monta kilpailua. Kokonaiskilpailun johtaja pitää yllään keltaista paitaa, maillot jaune. Parhaan mäkiajajan, vuorten valtiaan, päällä on punapilkkuinen valkoinen paita, maillot à pois rouges. Paras kirimies kantaa päällään vihreää paitaa, maillot vert ja kokonaiskilpailussa parhaiten sijoittuneella alle 25-vuotiaalla ajajalla on valkoinen paita, maillot blanc.
Vaativuus
Ranskan ympäriajoa pidetään yleisesti yhtenä maailman rankimpina yhtäjaksoisina urheilusuorituksina jo pelkästään vuoristo-osuuksiensa takia. Kilpailun voittajan on oltava pyöräilyn varsinainen monilahjakkuus, sillä käytännössä voittajan on oltava vahva sekä vaativissa vuoristonousuissa että aika-ajossa. Moni vahva ajaja, jolla on heikkouksia joissakin näistä osa-alueista keskittyykin kokonaiskilpailun voiton sijasta yksittäisillä etapeilla pärjäämiseen mikä selittääkin sen että joidenkin ajajien unelmana on voittaa Tourilla pelkästään yksi etappi. Valtaosalla ajajista tehtävänä on kuitenkin ensisijaisesti oman tallin vahvimpien ajajien tukeminen.
Voittajat
Eniten kokonaiskilpailun voittoja, viisi kappaletta, on neljällä ajajalla: ranskalaisilla Jacques Anquetililla ja Bernard Hinaultilla, belgialaisella Eddy Merckxilla ja espanjalaisella Miguel Indurainilla. Muutamien vuosien ajan menestyksekkäin kilpailija oli seitsemään voittoon vuosina 1998–2005 pyöräillyt yhdysvaltalainen Lance Armstrong. Vuonna 2012 paljastuneen dopinginkäytön johdosta Armstrongin kaikki voitot kuitenkin mitätöitiin.
Eddy Merckx on ainoa kilpailija, joka on voittanut mäkikilpailun, yhdistelmäkilpailun, pistekilpailun ja kokonaiskilpailun sekä aggressiivisimman ajajan palkinnon samana vuonna (1969).
Osanottoja
Suomalaisista kilpailuun ovat ottaneet osaa Joona Laukka vuosina 1997 ja 1998, Kjell Carlström vuosina 2005, 2006 ja 2007 ja Jussi Veikkanen vuonna 2009.
Aikaeroja
Ranskan ympäriajon alkuvuosina kilpailijat ajoivat yksinään ja säännöissä toisinaan kiellettiin ryhmässä ajaminen. Tämä johti suuriin aikaeroihin kilpailun voittajan ja toiseksi tulleen välillä. Nykyään kilpailijat ajavat ryhmässä, joten aikaerot ovat pienentyneet. Alla olevassa taulukossa on listattu kymmenen pienintä aikaeroa voittajan ja toiseksi tulleen välillä. Suurin aikaero oli vuoden 1903 Ranskan ympäriajossa, jolloin kilpailun voitti Maurice Garin 2h 49m 45s ennen Lucien Pothieriä.
Etappivoitot
33 ajajaa on voittanut vähintään 10 etappia (mukaan lukien puolitetut etapit ja pois lukien joukkueaika-ajot). Vielä aktiivisten ajajien nimet on lihavoitu.
Kolme ajajaa on yhtenä vuonna voittanut vähintään 8 etappia:
Nopeimmat etapit
Ranskan ympäriajon nopein etappi ajettiin vuoden 1999 kilpailussa Lavalista Blois'in. Etapin pituus oli 194,5 km ja sen voitti Mario Cipollini ajalla 3 h 51 m 45 s. Cipollinin keskinopeus oli 50,34 km/h. Nopein täysimittainen aika-ajoetappi oli vuoden 2005 avausetappi Fromentinesta Noirmantier-en-l'lle (19 km). Sen voitti David Zabriskie, jonka keskinopeus nopeus oli 54,676 km/h. Chris Boardman ajoi vuoden 1994 prologissa tätäkin nopeammin. Hänen keskinopeutensa 7,2 kilometrin mittaisella etapilla oli 55,152 km/h. Kaikkein nopein etappi Ranskan ympäriajossa on ollut vuoden 2005 67,5 kilometrin mittainen kilpailun joukkueaika-ajo. Etapin voitti Discovery Channel -joukkue, jonka keskinopeus oli 57,32 km/h.
Suomen Epilepsiatutkimuksen tukisäätiö
Suomen Epilepsiatutkimuksen Tukisäätiö on Oulussa vuonna 2008 perustettu säätiö, joka tukee epilepsiaan kohdistuvaa tutkimustyötä.
Apurahat
Säätiö myöntää avustuksia säätiön taloudellisten edellytysten mukaisesti. Yleisenä apurahan saamisen ehtona on: Apurahalla aikaansaatavan tuloksen voidaan katsoa edistävän epilepsia tutkimusta ja että apurahan hakijalla on aikaisemman näytön perusteella hyvät edellytykset toteuttaa esittämänsä suunnitelma.
28. helmikuuta
28. helmikuuta on gregoriaanisen kalenterin mukaan vuoden 59. päivä. Vuodesta on jäljellä 306 päivää (karkausvuonna 307).
28. helmikuuta vietetään Suomessa Kalevalan ja suomalaisen kulttuurin päivää. Päivä on virallinen liputuspäivä.
Tapahtumia
thumb|DNA:n rakenne.
Kuolleita
Katso myös: kalenteri ~ 27. helmikuuta, (29. helmikuuta, 30. helmikuuta), 1. maaliskuuta